FI Euroopan unionin virallinen lehti C 171/11

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. MASSERIA FRISELLA -LUPA)

ASSESSORATO REGIONALE DELL'ENERGIA E DEI SERVIZI DI P.U. – DIPARTIMENTO REGIONALE DELL'ENERGIA

UFFICIO REGIONALE PER GLI IDROCARBURI E LA GEOTERMIA (U.R.I.G.)

2012/C 171/08

Enel Longanesi Developments s.r.l. -niminen yritys, jonka päätoimipaikan osoite on via Dalmazia 15, 00198 Roma, Italia, ja joka on Rooman kauppakamarin rekisteröimä (verotunnus P.IVA/C.F. 10708691000, REA-numero 1250942), on 17. elokuuta 2011 hakenut Assessorato dell’Energia e dei Servizi di P.U. -virastolta, joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on Via Ugo La Malfa 87/89, 90146 Palermo, Italia, lupaa etsiä nestemäisiä ja kaasumaisia hiilivetyjä (ns ”Masseria Frisella -lupa”) 68 166 hehtaarin (681,66 km2) alueella, joka sijaitsee Sisilian länsiosassa Agrigenton, Palermon ja Trapanin maakunnissa seuraavien kuntien alueella: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello ja San Giuseppe Jato (Palermo), Alcamo, Gibellina, Poggioreale ja Salaparuta (Trapani). Alue rajoittuu lännessä Vitan lupa-alueeseen, jota koskeva lupa on myönnetty yritykselle nimeltä ”Edison SpA”, etelässä, idässä ja pohjoisessa vapaaseen alueeseen, ja sitä on tietoisesti rajoitettu idässä, jotta se ei vaikuta häiritsevästi yhteisön tärkeinä pitämiin alueisiin ”Boschi Ficuzza e Cappelliere, Vallone Cerasa, Castagneti Mezzojuso”, ”Rocca Busambra e Rocche di Rao” ja ”Monti Barracù e Cardellia, Pizzo Cangialosi e Gole del Torrente Corleone”.

Hakemuksessa mainittu alue on kuusisivuinen epäsäännöllinen monikulmio, jonka kulmapisteitä A, B, C, D, E, F ja G yhdistävät suorat viivat.

Kulmapisteet määritellään seuraavasti:

A. 295 metrin korkeudessa merenpinnasta sijaitseva piste (C. Polizzin luoteiskulma) Alcamon taajaman kaakkoispuolella; piste on sama kuin Edison SpA:lle myönnetyn Vitan lupa-alueen piste B;

B. 716 metrin korkeudessa merenpinnasta sijaitseva piste (Masseria Rossellan luoteiskulma) noin 5 kilometriä Marineon taajamasta länteen;

C. 609 metrin korkeudessa merenpinnasta sijaitseva piste (La Guglia) kalkkikivibreksian muodostaman pylvään kohdalla noin yksi kilometri 1 Ficuzzan taajamasta koilliseen;

D. 484 metrin korkeudessa merenpinnasta sijaitseva piste (Masseria Magionen pohjoiskulma) Contrada Magionessa;

E. 366 metrin korkeudessa merenpinnasta sijaitseva piste (Ponte Alvanon eteläpuolella) Alvanossa;

F. 70. kilometripylvään kohdalla valtatiellä 188 Contrada Callialassa sijaitseva piste Montevagon taajaman luoteispuolla;

G. Salaparutan raunioiden ja Salaparutan välisen maantien nro 19 toisen kilometripylvään kohdalla sijaitseva piste, joka on sama kuin Edison SpA:lle myönnetyn Vitan lupa-alueen piste C.

Maantieteelliset koordinaatit

Pist Pohjoista leveyttä Itäistä pituutta (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19. joulukuuta 1998 Euroopan yhteisöjen virallisessa lehdessä C 396, jolloin viitataan mainitun direktiivin saattamisesta osaksi kansallista lainsäädäntöä 25. marraskuuta 1996 annettuun tasavallan presidentin asetukseen nro 625 (julkaistu 14. joulukuuta 1996 Italian tasavallan virallisessa lehdessä Gazzetta ufficiale della Repubblica Italiana nro 293). Tarkemmat myöntämisperusteet määritetään edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 (julkaistu 7. heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana nro 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3. heinäkuuta 2000 annetussa Sisilian hallintoalueen laissa (L.R.S.) nro 14 ja teollisuusviraston 30. lokakuuta 2003 antaman asetuksen nro 91 ja 20. lokakuuta 2004 antaman asetuksen nro 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana nro 49, osa I (14. marraskuuta 2003) ja nro 46, osa I (5. marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via Ugo La Malfa n. 101, 90146 Palermo, Italia).